CELEX: 32016R2119
Language: bg
Date: 2016-12-02 00:00:00
Title: Регламент (ЕС) 2016/2119 на Комисията от 2 декември 2016 година за изменение на Регламент (ЕО) № 471/2009 на Европейския парламент и на Съвета и Регламент (ЕС) № 113/2010 на Комисията във връзка с адаптирането на списъка на митническите режими и определянето на данните (Текст от значение за ЕИП )

3.12.2016   
               
               
                  BG
               
               
                  Официален вестник на Европейския съюз
               
               
                  L 329/66
               
            РЕГЛАМЕНТ (ЕС) 2016/2119 НА КОМИСИЯТА
      от 2 декември 2016 година
      за изменение на Регламент (ЕО) № 471/2009 на Европейския парламент и на Съвета и Регламент (ЕС) № 113/2010 на Комисията във връзка с адаптирането на списъка на митническите режими и определянето на данните
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 471/2009 на Европейския парламент и на Съвета от 6 май 2009 г. относно статистиката на Общността за външната търговия с трети страни и за отмяна на Регламент (ЕО) № 1172/95 на Съвета (1), и по-специално член 3, параграф 2, член 5, параграф 2 и член 6, параграф 2 от него,
      като има предвид, че:
      
                  (1)
               
               
                  С Регламент (ЕО) № 471/2009 се създава обща рамка за систематичното изготвяне на европейската статистика, свързана с търговията със стоки с трети държави. Основният източник на данни за тази статистика са данни, получени от митнически декларации. Целта на регламента бе да се вземат предвид специфични и нови опростявания при митническото оформяне, които предстоеше да бъдат въведени съгласно Регламент (ЕО) № 450/2008 на Европейския парламент и на Съвета (2) („Модернизирания митнически кодекс“). Това се отнася особено за възможността за самооценка, при която се разрешава операторът да не представя декларация пред митническите органи, и за системата за централизирано оформяне, при която митническите формалности при внос или износ могат да бъдат извършени в няколко държави членки.
               
            
                  (2)
               
               
                  С Регламент (ЕС) № 952/2013 на Европейския парламент и на Съвета (3) („Митническия кодекс на Съюза“) Модернизираният митнически кодекс бе отменен и от 1 май 2016 г. бяха заменени митническите разпоредби, предвидени в Регламент (ЕИО) № 2913/92 на Съвета (4).
               
            
                  (3)
               
               
                  Необходимо е обхватът на статистиката за външната търговия да се приведе в съответствие с митническите режими, установени в Митническия кодекс на Съюза.
               
            
                  (4)
               
               
                  Регламент (ЕО) № 471/2009 беше приложен с Регламент (ЕС) № 113/2010 на Комисията (5) и бе приведен в съответствие с митническите разпоредби, установени в Модернизирания митнически кодекс. Тъй като от 1 май 2016 г. се прилагат всички разпоредби на Митническия кодекс на Съюза, измененията в митническите разпоредби следва да бъдат отразени в Регламент (ЕО) № 471/2009 и Регламент (ЕС) № 113/2010 във връзка със събирането на статистически данни и съставянето на статистиката за външната търговия.
               
            
                  (5)
               
               
                  В Решение за изпълнение (ЕС) 2016/578 на Комисията (6) се определя работната програма, предвидена в член 280 от Регламент (ЕС) № 952/2013 във връзка с електронните митнически системи, които трябва да бъдат разработени съгласно Митническия кодекс на Съюза.
               
            
                  (6)
               
               
                  До въвеждането на тези електронни системи в Делегиран регламент (ЕС) 2016/341 на Комисията (7) („Преходния делегиран акт“) се предвиждат преходни мерки за обмен и съхранение на информация между митническите органи и между митническите органи и икономическите оператори.
               
            
                  (7)
               
               
                  При митнически опростявания на централизираното оформяне, предвидено в член 179 от Митническия кодекс на Съюза, по методологични причини не е задължително вносът и износът, обхванати от тази процедура, да бъдат отнесени към държавата членка на местоназначение или държавата членка на действителен износ, тъй като всички вътреобщностни движения на стоки между тези държави членки и държавата членка, в която се намират стоките към момента на поставяне под митническия режим, биха могли да се обхванат по-добре и по-съгласувано от статистиката за търговията в рамките на ЕС.
               
            
                  (8)
               
               
                  Статистическите определения за съответните държави членки обаче следва да бъдат изменени, за да се установи икономически същественото движение след митническото оформяне при внос или преди това — при износ.
               
            
                  (9)
               
               
                  Статистическите определения за тези държави членки следва също така да бъдат приведени в съответствие с разпоредбите за митническо оформяне при централизирано оформяне, съгласно които само държавата членка, определена в процеса на оформяне като участваща държава членка, се очаква да получи информация от държавата членка, осъществяваща надзор върху митническото оформяне.
               
            
                  (10)
               
               
                  За целите на хармонизирано съставяне на статистиката за външната търговия определенията за някои други елементи от данни следва да бъдат коригирани, за да се отразят промените, въведени в Митническия кодекс на Съюза.
               
            
                  (11)
               
               
                  Регламенти (ЕО) № 471/2009 и (ЕС) № 113/2010 следва да бъдат съответно изменени.
               
            
                  (12)
               
               
                  Мерките, предвидени в настоящия регламент, са в съответствие със становището на Комитета по статистика за търговията със стоки с трети държави,
               
            ПРИЕ НАСТОЯЩИЯ РЕГЛАМЕНТ:
      Член 1
      Член 3 параграф 1 от Регламент (ЕО) № 471/2009 се заменя със следното:
      
         „1.   Статистиката за външната търговия регистрира вноса и износа на стоки.
         Държавите членки регистрират износ, в случай че стоките напускат статистическата територия на Общността:
         
                     а)
                  
                  
                     съгласно един от следните митнически режими, установени в Регламент (ЕС) № 952/2013 на Европейския парламент и на Съвета (*1) („Митническия кодекс на Съюза“):
                     
                                 —
                              
                              
                                 износ;
                              
                           
                                 —
                              
                              
                                 пасивно усъвършенстване;
                              
                           
               
                     б)
                  
                  
                     при прилагане на член 258 от Митническия кодекс на Съюза;
                  
               
                     в)
                  
                  
                     при прилагане на член 269, параграф 3 от Митническия кодекс на Съюза;
                  
               
                     г)
                  
                  
                     при прилагане на член 270 от Митническия кодекс на Съюза за приключване на режим активно усъвършенстване.
                  
               Държавите членки регистрират внос, в случай че стоките се въвеждат в статистическата територия на Общността съгласно един от следните митнически режими, установени в Митническия кодекс на Съюза:
         
                     а)
                  
                  
                     допускане за свободно обращение, в т.ч. специфична употреба;
                  
               
                     б)
                  
                  
                     активно усъвършенстване.
                  
               
      Член 2
      Регламент (ЕС) № 113/2010 се изменя, както следва:
      
                  1)
               
               
                  Член 4 се изменя, както следва:
                  
                              а)
                           
                           
                              в параграф 1 първата алинея се заменя със следното:
                              „Статистическата стойност се базира на стойността на стоките към момента и на мястото, където стоките пресичат границата на държавата членка, в която се намират към момента на поставяне под митническия режим, като се въвеждат в нея (внос) или я напускат (износ).“;
                           
                        
                              б)
                           
                           
                              параграф 4 се заменя със следното:
                              „4.   Стойността, упомената в параграфи 2 и 3, се коригира, когато е необходимо, по такъв начин, че статистическата стойност да съдържа единствено и изцяло разходите за транспорт и застраховка, направени с цел доставяне на стоките от мястото на отпътуване до границата на държавата членка, в която се намират стоките към момента на поставяне под митническия режим (стойност по цени CIF при внос, стойност по цени FOB при износ).“
                           
                        
            
                  2)
               
               
                  В член 6 параграфи 3 и 4 се заменят със следното:
                  „3.   При внос се прилага следното:
                  
                               
                           
                           
                              Когато стоките са допуснати за свободно обращение или са поставени под режим специфична употреба, държавата членка на местоназначение е държавата членка, в която се намират стоките към момента на поставяне под митническия режим. При все това, когато към момента на изготвянето на митническата декларация е известно, че стоките ще се експедират в друга държава членка след вдигането, държава членка на местоназначение е тази държава членка.
                           
                        
                               
                           
                           
                              Когато стоките се поставят под режим активно усъвършенстване, държавата членка на местоназначение е държавата членка, където се извършва първата дейност по усъвършенстването.
                           
                        
                               
                           
                           
                              Без да се засягат разпоредбите на първа и втора алинея от настоящия параграф, за целите на предаването на данните, посочени в член 7, параграф 2 от Регламент (ЕО) № 471/2009, държавата членка на местоназначение при обмена на данни е държавата членка, в която се намират стоките към момента на поставяне под митническия режим.
                           
                        4.   При износ се прилага следното:
                  
                               
                           
                           
                              Държавата членка на действителен износ е държавата членка, в която се намират стоките към момента на поставяне под митническия режим.
                           
                        
                               
                           
                           
                              При все това, когато е известно, че стоките са въведени от друга държава членка в държавата членка, в която се намират към момента на поставяне под митническия режим, държава членка на действителен износ е другата държава членка, при условие че:
                              
                                          i)
                                       
                                       
                                          стоките са въведени от тази друга държава членка единствено за целите на декларирането им за износ, и
                                       
                                    
                                          ii)
                                       
                                       
                                          износителят не е установен в държавата членка, в която се намират стоките към момента на поставянето им под митническия режим, и
                                       
                                    
                                          iii)
                                       
                                       
                                          въвеждането в държавата членка, в която се намират стоките към момента на поставянето им под митническия режим, не представлява вътресъюзно придобиване на стоки или сделка, третирана като такова придобиване съгласно Директива 2006/112/ЕО на Съвета (*2).
                                       
                                    
                        
                               
                           
                           
                              Когато стоките се изнасят след митнически режим активно усъвършенстване, държава членка на действителен износ е държавата членка, където е извършена последната дейност по усъвършенстване.
                           
                        
                               
                           
                           
                              Без да се засягат разпоредбите на първа, втора и трета алинея от настоящия параграф, за целите на предаването на данните, посочени в член 7, параграф 2 от Регламент (ЕО) № 471/2009, държавата членка на действителен износ при обмена на данни е държавата членка, в която се намират стоките към момента на поставяне под митническия режим.
                           
                        
                     (*2)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).“"
						
               
            
                  3)
               
               
                  В член 7, параграф 2 втора алинея се заменя със следното:
                  „При внос — в данните за държавата на изпращане/експедиране се посочва държавата членка или третата държава, от която стоките са първоначално изпратени за държавата членка, в която се намират към момента на поставяне под митническия режим, ако в междинна държава членка или трета държава не са извършени нито търговска сделка (напр. продажба или преработка), нито спиране, несвързано с превоза на стоките. Ако са извършени такова спиране или търговска сделка, в данните се посочва последната междинна държава членка или трета държава.“
               
            
                  4)
               
               
                  Член 13 се заменя със следното:
                  „Член 13
                  Идентификация на търговеца
                  Данните за търговеца представляват съответният идентификационен номер, даден при внос на вносителя, а при износ — на износителя.“
               
            
                  5)
               
               
                  В член 15, параграф 4 второто изречение се заменя със следното:
                  „По искане на националните статистически органи органите, отговорни за издаването на регистрационен и идентификационен номер на икономически оператор (EORI номер), предоставят достъп до наличните данни в електронната система за EORI номер, посочена в член 7 от Регламент за изпълнение (ЕС) 2015/2447 на Комисията (*3).
                  
                     (*3)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).“"
						
               
            Член 3
      Влизане в сила
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 2 декември 2016 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 152, 16.6.2009 г., стр. 23.
      
         (2)  Регламент (ЕО) № 450/2008 на Европейския парламент и на Съвета от 23 април 2008 г. за създаване на Митнически кодекс на Общността (Модернизиран митнически кодекс) (ОВ L 145, 4.6.2008 г., стр. 1).
      
         (3)  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).
      
         (4)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
      
         (5)  Регламент (ЕС) № 113/2010 на Комисията от 9 февруари 2010 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на обхвата на търговията, определянето на данните, съставянето на статистиката за търговията по характеристики на стопанската дейност и по валута на фактуриране, както и специфични стоки или движения (ОВ L 37, 10.2.2010 г., стр. 1).
      
         (6)  Решение за изпълнение (ЕС) 2016/578 на Комисията от 11 април 2016 г. за създаване на работна програма относно разработването и въвеждането на електронните системи, предвидени в Митническия кодекс на Съюза (ОВ L 99, 15.4.2016 г., стр. 6.).
      
         (7)  Делегиран регламент (ЕС) 2016/341 на Комисията от 17 декември 2015 г. за допълнение на Регламент (ЕС) № 952/2013 на Европейския парламент и на Съвета чрез преходни правила за някои разпоредби от Митническия кодекс на Съюза, за случаите, когато съответните електронни системи все още не са в действие, и за изменение на Делегиран регламент (ЕС) 2015/2446 (ОВ L 69, 15.3.2016 г., стр. 1).